Uxue Diez Guiral

Uxue Diez Guiral (Urnieta, Gipuzkoa, 1994ko apirilaren 29a) Hezkuntzan doktorea da eta irakasle laguntzailea Euskal Herriko Unibertsitatean.  Identitateak eta orientazioak ikasgela barruan duten eraginaren gaineko ikerketak egin ditu genero- eta queer-ikuspegiak txertatuz. 

 Ibilbide akademikoa 
Ingeles Ikasketetan graduatua da eta Hezkuntza Zientzietan doktorea (EHU). 2016-2017 ikasturtean Derrigorrezko Bigarren Hezkuntzako eta Batxilergoko, Lanbide Heziketako eta Hizkuntzen Irakaskuntzako Masterra egin zuen Salamancako Unibertsitatean (USAL) eta 2017-2018 ikasturtean Eleaniztasuna eta Hezkuntza Masterra EHUn.

 Ikerketa 
Hezkuntza Zientzietan nazioarteko doktorea da (EHU). Bere doktorego-tesiaren helburua zera izan zen: euskal testuinguru eleaniztun konplexuan Komunikazio Hizkuntza-antsietatearen (KHA) eta Komunikazio-borondatearen (KB) arteko harremana aztertzea eta faktore horiek generoarekin duten lotura ikertu eta horretan sakontzea.

2021eko Gazte ARTEan ikerketa bekaren irabazlea izan zen Maite Azabal Gallegorekin batera.

2022ko Koldo Mitxelena XVI. Ikerketa Beka irabazi zuen Maite Azabal Gallego, Ane Fernández Trigo eta Aitor Narbarte Alvarezekin batera aurkeztutako #Kuirorartxibobizia izeneko proiektuarekin.  
alt=UEUren Ikerlhari bideopodcastaren grabazioa Eibarko Markeskoa jauregian. Mahaian ezkerretik eskumara Eider Saragueta, Ione Zuloaga Muxika, Uxue Diez Guiral, Sara Arruti Benito eta Uxue Fernandez Lasa|thumb|UEUren Ikerlhari bideopodcastaren grabazioa Eibarko Markeskoa jauregian. Mahaian ezkerretik eskumara Eider Saragueta, Ione Zuloaga Muxika, Uxue Diez Guiral, Sara Arruti Benito eta Uxue Fernandez Lasa

 Dibulgazioa 
UEUk ikertzaile gazteen ikusgarritasuna areagotzeko eta dibulgaziora begira sortutako ikerl(h)ari bideopodcastaren bigarren denboraldian parte hartu zuen, besteak beste, ikerkuntza eta generoaz jarduteko. 

 Erreferentziak 

Kategoria:Euskal Herriko ikertzaileak
Kategoria:urnietarrak